ขมิบได้ไม่รู้สึกอะไร ช่วงนี้ท้องเสียสลับกับท้องผูก เวลาถ่ายรู้สึกเจ็บนิดหน่อยค่ะ เเบบนี้นี่เป็นอะไรรึเปล่าคะ
สวัสดีค่ะ ติ่งเนื้อที่รูทวารหนัก อาจเป็น1.ริดสีดวงทวารเกิดจากการโป่งพองออกของเส้นเลือดดำที่ทวารหนัก สามารถแบ่งออกได้เป็น 2 ประเภทหลัก คือ- ริดสีดวงชนิดภายใน หากเป็นไม่มาก เราจะมองไม่เห็นเนื่องจากอยู่ในทวารหนัก อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ แต่หากเป็นมาก ก็จะเห็นหัวริดสีดวงยื่นออกมาที่รูทวารหนักเวลาที่เบ่งถ่ายและเห็นเป็นติ่งเนื้อได้ มักจะไม่มีอาการเจ็บหรือปวด สาเหตุมักเกิดจากการมีท้องผูกเป็นประจำ ชอบเบ่งถ่าย การนั่งอุจจาระนาน หรือมีท้องเสียบ่อยท้องเสียเรื้อรัง ใช้ยาสวนบ่อย น้ำหนักตัวมาก กำลังตั้งครรภ์ อายุที่มากขึ้น เป็นต้น- ริดสีดวงชนิดภายนอก จะเห็นเป็นติ่งเนื้อสีชมพูคล้ำออกมากจากรูทวารหนักเมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวด หากเกิดการเสียดสีหรือนั่งทับ หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้2. แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนักร่วมด้วย หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย3.หูดหงอนไก่จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่งอาจมีอาการคันร่วมด้วยแต่มักไม่มีอาการเจ็บ เป็นติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ5.ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากติ่งที่รูทวารมีอันดียว และไม่มีอาการถ่ายเป็นเลือดร่วมด้วย อาจเป็นติ่งเนื้อธรรมดาหรือริดสีดวงภายนอกก็ได้ค่ะ หากติ่งเนื้อดังกล่าวไม่ขยายใหญ่มากขึ้น ไม่เพิ่มจำนวนเพิ่มขึ้น ไม่มีอาการเจ็บหรือปวดรูทวาร ไม่มีปวดท้อง และไม่มีถ่ายอุจจาระเป็นเลือดหรือปนเลือด อาจไม่จำเป็นต้องทำอะไร แต่หากมีอาการดังกล่าว ควรไปพบแพทย์เพื่อหาสาเหตุและรักษาค่ะสำหรับอาการท้องผูกสลับท้องเสีย หากยังคงเป็นอยู่ต่อเนื่อง หรือมีอุจจาระเป็นมูก หรือมีมูกปน มีน้ำหนักลด เบื่ออาหาร ปวดท้องเรื้อรัง ควรไปพบแพทย์เพื่อตรวจด้วยค่ะ